Document ID: /roh_data/filtered/fineweb-2-filterrobots_roh.jsonl.gz/62807

Ils retschaviders e las retschavidras d'ina renta d'invaliditad, d'ina renta da survivents e da l'assicuranza d'accidents survegnan l'onn che vegn almain 2,8% dapli renta, scriva l'Uffizi federal da sanadad publica.
Il Cussegl federal veglia cumpensar la chareschia cun quest augment da la renta. L'augment vala davent da l'emprim da schaner 2023.
Decisiv per quant bler ch'ins survegn è l'onn d'accident, ha ditg l'Uffizi federal da sanadad. L'ultima giada che ha dà in supplement da chareschia sin las rentas da l'assicuranza d'accidents era l'onn 2009.